# Kyle Alessandro

Kyle Alessandro Helgesen Villalobos, conegut simplement com a Kyle Alessandro (Levanger, 10 de març de 2006), és un cantant i compositor noruec. És el representant de Noruega al Festival de la Cançó d'Eurovisió 2025 amb la cançó «Lighter».

## Vida primerenca

Va néixer el 10 de març del 2006 a Levanger, fill d'un espanyol (concretament malagueny) i una noruega. Va passar la infància a Steinkjer i Trondheim.
El seu pare, tot i néixer a Madrid, es va criar a Fuengirola, on va conèixer la seva dona, que havia nascut a Noruega de pares noruecs, però que també va créixer a Fuengirola mateix. Pel que fa a l'ascendència del pare, d'una banda hi ha l'àvia del cantant, que és originària de Salamanca, i de l'altra hi ha l'avi, que va arribar del Perú (amb arrels asiàtiques i africanes) a Espanya durant la dècada del 1960 per a estudiar Medicina i al final va acabar casant-s'hi i tenint-hi descendència.

## Carrera

El 2017, amb només deu anys, va donar-se a conèixer participant en el programa de talents Norske Talenter del canal TV 2. Poc després, va aparèixer en altres programes televisius com ara Allsang på grensen, va publicar alguns senzills i el seu primer disc, titulat Første kapittel.
El 2023, es va presentar per primera vegada al Melodi Grand Prix, el concurs de preselecció de Noruega per a Eurovisió, juntament amb Kristian Haugstøyl i Magnus Winjum. El grup es deia Umami Tsunami i van arribar a la final amb la cançó «Geronimo», però en aquella etapa van quedar en darrer lloc i no es van classificar per a Eurovisió. Aquell mateix any, el cantant va publicar el seu segon disc, Evig & alltid.
Dos anys més tard, es va tornar a presentar al concurs, aquesta vegada en solitari, amb la cançó «Lighter», coescrita amb Adam Woods. La cançó, que està dedicada a la seva mare després d'haver superat un tractament contra el càncer, va rebre la puntuació màxima de 9 dels 10 membres del jurat i va obtenir un total de 307 punts, cosa que el va convertir en el guanyador del Melodi Grand Prix i representant de Noruega a Eurovisió 2025, que se celebrarà a Basilea.

## Discografia

* Første kapittel (2017)
* Evig & alltid (2023)

## Referències

* 1 2 3 Soto, José María. «Kyle Alessandro» (en castellà). Eurovision-Spain, 2025 febrer. [Consulta: 21 febrer 2025].
* ↑ Corpas, Javier. «Kyle Alessandro, el "andaluz" que representará a Noruega en Eurovisión 2025» (en castellà). La Razón, 16-02-2025. [Consulta: 21 febrer 2025].
* 1 2 Álvarez, Isra. «Kyle Alessandro, el representante noruego para Eurovisión 2025 que tiene sus orígenes en Fuengirola, Málaga» (en castellà). 20minutos, 21-02-2025. [Consulta: 21 febrer 2025].
* ↑ «Kyle (10) med gåsehud-opptreden: – Som tiåring synger du noe som de fleste aldri vil få til i løpet av et helt liv» (en noruec). TV2, 18-11-2024. [Consulta: 28 gener 2025].
* ↑ Joakim Stellebak Wangen. «Trøndere, kjente artister og en gammel kjenning klare for MGP» (en noruec). Adressavisen, 04-01-2023. [Consulta: 22 gener 2025].
* ↑ Sara Marie Broen. «Umami Tsunami setter asiatisk pop på MGP-kartet» (en noruec). NRK, 14-01-2023. [Consulta: 22 gener 2025].
* ↑ Sara Marie Broen. «Slik blir rekkefølgen i første delfinale!» (en noruec). NRK, 11-01-2023. [Consulta: 22 gener 2025].
* ↑ Camilla Sand. «Slik blir lørdagens finale i Melodi Grand Prix» (en noruec). NRK, 30-01-2023. [Consulta: 22 gener 2025].
* ↑ Grace, Emily. «🇳🇴 Norway: Alessandra To Eurovision 2023» (en anglès britànic). eurovoix.com. Eurovoix, 04-02-2023. [Consulta: 4 febrer 2023].
* ↑ Camilla Sand. «Melodi Grand Prix 2025: Artistene som skal delta» (en noruec). NRK, 16-01-2025. [Consulta: 22 gener 2025].